నాగ్పూర్ : గోమూత్రమే కాదు మనుషుల మూత్రాన్ని కూడా సేకరించేందుకు ఇక మూత్రం బ్యాంకులు ఏర్పాటు చేయాలని కేంద్రమంత్రి నితిన్ గడ్కరీ సంచలన సూచన చేశారు.  రైతులు పొలాల్లో వేసే యూరియాను ఉత్పత్తి చేసేందుకు వీలుగా తాలూకా స్థాయిలో మూత్ర సేకరణకు మూత్ర బ్యాంకులు ఏర్పాటు చేయాలని గడ్కరీ కోరారు. మనుషుల మూత్రంలో నత్రజని ఉంటుందని, దీంతో యూరియాను ఉత్పత్తి చేయవచ్చని మంత్రి వెల్లడించారు. యూరియా దిగుమతిని తగ్గించేందుకు వీలుగా మన స్వదేశీ శాస్త్రవేత్తలతో దీనిపై పరిశోధన ప్రారంభించామని మంత్రి పేర్కొన్నారు. మూత్రంతో యూరియా ఉత్పత్తి చేసే ప్రక్రియను నిజం చేసేందుకు నాగ్ పూర్ సమీపంలోని ధాపివాడ గరామంలో ఓ ల్యాబ్ ను ప్రారంభించామని మంత్రి వివరించారు. నీరి సంస్థ డైరెక్టరు తపన్ చక్రవర్తి నేతృత్వంలో పది లీటర్ల డబ్బాల్లో రైతుల నుంచి మూత్రాన్ని సేకరిస్తున్నట్లు మంత్రి గడ్కరీ చెప్పారు.
nagpur : gomutrame kaadu manushula moothraanni kuudaa sekarinchenduku ika mootram byaankulu erpaatu cheyalani kendramantri nitin gadkari sanchalana suuchana chesaru.  raitulu polaallo vese eurianu utpatti chesenduku veelugaa taluka sthaayilo mootra sekaranaku mootra byaankulu erpaatu cheyalani gadkari koraru. manushula moothramlo natrajani untundani, deentho eurianu utpatti cheyavachani mantri velladinchaaru. euria digumatini tagginchenduku veelugaa mana swadeshee saastravettalato deenipai parisodhana praarambhinchaamani mantri perkonnaru. moothramtho euria utpatti chese prakriyanu nijam chesenduku nag pur sameepamloni dhapiwada garamamlo oo lab nu praarambhinchaamani mantri vivarinchaaru. neeri samstha directoru tapan chakravarti netrutvamlo padi leaterla dabballo raitula nunchi moothraanni sekaristunnatlu mantri gadkari cheppaaru.